Тръмп иска да забрани ТикТок - По света и у нас - БНТ Новини
Тръмп иска да забрани ТикТок
12:32, 01.08.2020 (обновена)
17-годишен тийнейджър е "мозъкът" на мащабната хакерска атака в Туитър
Пореден протест за лошото състояние на пътя Русе - Кубрат
МВР - Стара Загора: Блокадата на "Тракия" носи рискове и за протестиращите, и за участниците в движението
Американският президент Доналд Тръмп обяви, че забранява китайското приложение за видеосподеляне ТикТок в Съединените щати. Причината - опасения за събиране на лични данни на американски граждани.
ТикТок отрича да предава данни на китайското правителство. Доналд Тръмп практически отхвърли и договаряното закупуване на приложението от Майкрософт. През последните години платформата стана много популярна, предимно сред хора под 20 години, които си разменят 15-секундни видеа, често с разнообразни ефекти.
Тик Ток има 800 милиона активни потребители на месец в света, повечето в Съединените щати и Индия. Индийската страна вече блокира ТикТок и други китайски приложения след гранични инциденти, такава мярка обмисля и Австралия.
Китайската компания уверява, че съхранява данните на американски граждани в Съединените щати с бекъп в Сингапур. Тя става поредна жертва в търканията между Вашингтон и Пекин по търговията и справянето с коронавируса.
#тик ток #приложение #Тръмп